Cod galben de ploi torențiale în mai multe zone. Vremea se răcește și devine instabilă în toată țara
Meteorologii anunță că, până joi seară, 18 aprilie, vor fi averse, însoțite de descărcări electrice și, izolat, de grindină și vijelii, iar temperaturile vor scădea semnificativ. În Banat, sudul Crișanei, Transilvania și în zonele montane va fi Cod galben de ploi torențiale, descărcări electrice, intensificări ale vântului, grindină și vijelii, până miercuri. În zona Capitalei, vremea se va răci începând de miercuri dimineață și va deveni instabilă.